Wikileaks : Bjarni bað sendiráðið um farareyri Bjarni Benediktsson , formaður Sjálfstæðisflokksins , vildi í nóvember í fyrra taka upp viðræður til að styrkja tvíhliða tengsl Bandaríkjanna og Íslands . Þetta kemur fram í skýrslu Sams Watson , sendiráðunauts í bandaríska sendirráðinu . Watson segir Bjarna hafa viljað fá fund í Hvíta húsinu og hafa lagt til að utanríkismálanefnd Alþingis færi til Bandaríkjanna . „ Hann spurði síðan , í ljósi núverandi fjárhagsvandræða Íslands , hvort vera kynni að fjármögnun slíkrar ferðar gæti komið úr bandarískum sjóði , " segir Watson sem kveðst í skýrslunni ekki viss um ástæður Bjarna fyrir því að ná fundum háttsetra embættismanna í Hvíta húsinu . Segir hann ástæðuna líklega pólitíska ; að Bjarni hafi viljað ná athygli fjölmiðla og að málið yrði vandræðalegt fyrir ríkisstjórnina . - gar Snemma árs 2007 , meðan George W. Bush var enn forseti Bandaríkjanna , fóru bandarísk stjórnvöld þess á leit við Íslendinga að taka við föngum frá Guantanamo á Kúbu . Þann 26. maí 2006 , hálfum öðrum mánuði eftir að Bandaríkjamenn tilkynntu um brottför hersins , skrifar Carol Van Voorst sendiherra stjórnvöldum í Washington greinargerð um þá kenningu Vals Ingimundarsonar sagnfræðings , að væri Davíð Oddsson enn forsætisráðherra myndu Bandaríkjamenn ekki hafa kallað herinn heim . Össur Skarphéðinsson utanríkisráðherra sagðist í september árið 2009 telja að Evrópusambandið hafi vísvitandi gefið Íslendingum frest til þess að skila inn svörum við spurningalista þess þann 16. nóvember svo öruggt verði að leiðtogaráð sambandsins geti ekki afgreitt aðildarumsókn Íslands á fundi sínum í desember .